Szent György Lovagrend - XXII. Nyári Egyetem (Nyíregyháza-Szatmárnémeti)
A lovagrend történeteA lovagrend jogállásaRendi AlkotmányRendtartásHírekBeszámolók - Jelentések
Lovagavatás Visegrádon 2018.
2018. április 28-án került sor a Szent György Lovagrend avatási ünnepségére, a visegrádi királyi palotában, az 1326-os alapítás eredeti helyszínén.
(2018. május 21. 14:23)
Mesterségünk címere - dr. Nemes András
A SPORT ÉS CIVIL JOGÁSZ Dr. iur. habil.Nemes András Ph.D -jogász , a Budapesti Nagypriorátus tagja. Dr. Nemes András ügyvéd polgári jogi, ezen belül különösen családjogi, ingatlanjogi és sportjogi területen lát el jogi képviseletet és végez okiratszerkesztést. 24 éve dolgozik ügyvédként, 2005 óta a Budapesti Ügyvédi Kamara tagjaként. Egyetemi docens a Testnevelési Egyetemen. A Lex Sportiva Magyar Sportjogi Társaság Kft instruktora A Nemzetközi Sportjogász Társaság (IASL) általános alelnöke.
(2018. május 2. 10:40)
Lovagok a marosszentgyörgyi Szent György Napokon
A marosszentgyörgyi Szent György Napok hivatalos megnyitóját április 20-án, pénteken 15.45 órakor tartották, s ezután nyitották meg a magyar néptánc-fesztivált, amelyen helyi tánccsoportok és népdalénekesek szórakoztatták az egybegyűlteket.
(2018. április 23. 10:04)
Mosonmagyaróvári Szeretetkalács
Az idei évben is sikerült megszervezni a Mosonmagyaróvári Priorátus jóvoltából a 100 Méteres Szeretetkalács osztást.
(2018. április 6. 09:01)
Matracok a Mosonmagyaróvári Priorátustól
Speciális biomatracokat adományozott a Karolina Kórháznak a Szent György Lovagrend mosonmagyaróvári priorátusa, Vörös Gyula, a bősárkányi Bio-Textima Kft. vezetője jóvoltából.
(2018. április 6. 08:58)
Főoldal Nagypriorátusok Magyarországi Nagypriorátusok Hajdú-Bihar és Szabolcs Szatmár-Bereg Megye Szabolcs-Szatmár-Bereg Megyei Priorátus Hírek XXII. Nyári Egyetem (Nyíregyháza-Szatmárnémeti)
XXII. Nyári Egyetem (Nyíregyháza-Szatmárnémeti)
Ezévi programunk középpontjában Bereg, Szabolcs és Szatmár vármegyék településföldrajza, néprajza, egyház- és művészettörténete áll. Előadás hangzik el a honfoglalás kérdéseiről, II. András hadjáratairól, a Domonkos-rendi szerzetesek Magna Hungariába tett útjáról, a tatár veszedelem előre-jelzéséről, IV. Béláról és a végzetes muhi csatáról, rendünk alapítójáról, I. Károlyról, Thököly, Zrínyi Ilona és II. Rákóczi Ferenc Habsburg-ellenes harcairól, a reformkorról, az 1848/49-es forradalomról és szabadságharcról, a kiegyezést követő polgárosulásról és az I. világháború térségünket érintő eseményeiről.
A nagy történelmi tabló kapcsán számba vesszük az ide kötődő történelmi személyiségek, családok – Erdődi Bakócz Tamás bíboros, esztergomi érsek, az ecsedi Báthoriak, Bethlen Gábor fejedelem, a Károlyiak – tevékenységét, a katolikus, görög katolikus és a református egyháznak a térségben és az ország életében játszott szerepét, eredményeit.
Nyári Egyetemünk tudományos rangját és hitelességét a Kárpátalján, a Partiumban, Budapesten, Debrecenben, Szolnokon, Szatmárnémetiben, Nagykárolyban és nem utolsósorban Nyíregyházán működő felsőoktatási intézményekből, múzeumokból és más tudományos műhelyekből érkező előadók fémjelzik.
Programunk szerves részét képezi az úgynevezett „Látóút”, melynek kapcsán Nagykároly, Nagymajtény, Kaplony, Szatmárnémeti, Tuzsér és más települések történelmi emlékhelyeivel, műemlékeivel ismerkedünk.
(Táncház a tuzséri Lónyay-kastély udvarán)
(Nagykároly - Károlyi kastély)
Érzelmileg erősíti e témákhoz való kötődésünket Orgoványi Anikó kiállítása, lovag Klicsu Ferenc I. világháborús dokumentum-gyűjteményének bemutatása, a Martinovszky István vezette tárogatótrió és lovag Danguly Ervin katonadalokat bemutató koncertje, valamint a Szent György Lovagrend Katonai Hagyományőrző Tagozatának lovagitorna-bemutatója.
(Kiállítási anyagok lovag Klicsu Ferenc dokumentum-gyűjteményéből)
(Fotók: Szabolcs-Szatmár-Bereg Megyei Priorátus fotóarchívumából)
Előadóinknak köszönjük, hogy közlés céljából rendelkezésünkre bocsátják előadásaik írásos változatát. Nagylelkűségük eredményeként jelenhettek meg „A Szent György Lovagrend Erdélyben”, és a „Szent György Lovagrend a Felvidéken” című kötetekben, illetve a délvidéki Bácsország folyóiratban, a Gyergyószárhegyen, Alsóbodokon és Szabadkán elhangzott előadások írásos változatai. Ezek sorát folytatja a rendünk 25 éves működését összefoglaló könyv, melyben a visegrádi előadások jelennek meg. Azon is dolgozunk, hogy kötetbe foglalva eljussanak majd az érdeklődőkhöz a Szombathely–Alsóőr, valamint a Nyíregyháza–Szatmárnémeti központtal rendezett Nyári Egyetemen elhangzottak is.
A XXII. Nyári Egyetem gazdag programsorozatára szeretettel hívjuk és várjuk határainkon innen és túlról rendünk tagjait, várományosait és a rendünkkel szimpatizáló minden kedves érdeklődőt is!
A szervezésben közreműködők nevében:
lovag Dr. Bárdos István helyettes kincstartó, a XXII. Nyári Egyetem főszervezője
lovag Leviczky Mihály prior (Szabolcs-Szatmár-Bereg Megyei Priorátus), szervező
lovag Erdei-Dolóczki István prior (Partiumi Priorátus), szervező
>>> A XXII. Nyári Egyetem programfüzete (Ver2015_06_14) Programok változtatásának jogát fenntartjuk!
>>> Felhívás a nyári egyetemre való jelentkezésre.
>>> Jelentkezési lap ( .doc formátumban szerkeszthető és beküldhető e-mail mellékletként)
Utoljára módosítva: 2015. június 12. 08:09
Létrehozva: 2015. január 15. 18:13
Kulcsszavak: XXII. Nyári Egyetem, Tuzséri Lónyay-kastély, Szatmárnémeti, Nagykároly, Szabolcs-Szatmár-Bereg Megyei Priorátus, Partiumi Priorátus, Szent György Lovagrend